Diari Oficial de la Generalitat Valenciana


Sumari del DOGV 4632, del 18-11-2003 (2003/12972)

Informació pública de la subhasta del material inclòs en l'expedient R-88/0993-L.
---------------------------------------------------------------------------------

### Dades del document

Número de DOGV
:   4632

Data del DOGV
:   18-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/12242


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la subhasta del material inclòs en l'expedient M-73/0269-C. [2003/X12223]
  
El president de la Junta Arbitral de Transports de València comunica:
  
Conclosos els tràmits oportuns en l'expedient J-66/8931-S, seguit a instància de Transportes Azkar, SA, amb domicili en el polígon industrial de Riba-roja de Túria, sector 13, carrer 14, parcel·la 52 de Riba-roja de Túria, com a conseqüència d'haver refusat la mercaderia transportada tant pel remitent com pel consignatari, es procedix a la pública subhasta, per un termini de 10 dies abans de la data del primer dia de subhasta, del material que després s'especificarà, i s'assenyala perquè l'acte de rematada tinga lloc en la sala d'esta Conselleria, situada en l'avinguda de Blasco Ibáñez, 50, 5ª planta, de València, el dia 9 de desembre de 2003, a les 12.00 hores, amb les indicacions següents:
  
Primer. Les postures hauran de realitzar-se a l'alça a partir del preu indicat com a base de licitació.
  
Segon. Des de l'anunci fins a la data de la realització de la subhasta les postures es faran per escrit, en sobre tancat, en el qual s'inclourà el resguard de la fiança, que es presentarà davant del cap del Servici d'Arbitratge i en el domicili citat de la Conselleria d'Infraestructures i Transport. L'obertura, que serà pública, es realitzarà a les 12:00 hores del mencionat dia 9 de desembre de 2003, en el lloc indicat.
  
El sobre que conté l'oferta i el resguard de la fiança haurà de tindre consignat en la seua portada el número d'expedient objecte de la subhasta a què es concorre.
  
Tercer. Només l'executant podrà fer postura en qualitat de cedir la rematada a un tercer.
  
Quart. Per a prendre part en la subhasta, els licitadors hauran d'ingressar prèviament en el compte número 4274-9823-49-4509999038, de l'entitat Bancaixa; el 10% del preu de taxació (valoració) que servix de tipus per a la subhasta, sense este requisit no podran ser admesos a licitació. Este 10% sobre el tipus serà fix per a qualsevol de les dates de subhasta.
  
Cinqué. Els adjudicataris dels béns hauran de completar el pagament en l'acte davant la mesa de subhasta o per mitjà d'ingrés en el compte dalt mencionat, immediatament posterior a l'adjudicació o dins del dia següent hàbil a la celebració de la subhasta. Si no es verifica el pagament en la forma i data indicades, l'adjudicatari perdrà el seu dret, així com, si és procedent, la quantitat depositada com a fiança prèvia a la licitació.
  
Sisé. Si no hi ha postors en la primera subhasta, s'assenyala per a la segona el dia 10 de desembre de 2003, a les 12.00 hores, en el mateix lloc ja citat, per a la que servirà de tipus el 75% de la valoració, i no s'admetran postures inferiors als dos terços del dit tipus.
  
Seté. La tercera subhasta es realitzarà, si és procedent, el dia 11 de desembre de 2003, a les 12.00 hores, en el referit lloc, i la postura mínima serà de 200 e, i es declararà deserta la subhasta en aquelles ofertes inferiors a esta quantitat.
  
Béns objecte de la subhasta:
  
Una paleta que conté diverses unitats de joguets variats, com: Samantra Scooter, Motor el Oso, joc de màgia, etc. El preu valorat d'esta mercaderia és de 600 e.
  
El dit material es troba depositat per a la seua comprovació, en horari de 9:30 a 14 hores, en els locals de l'empresa Transportes Azkar, SA, amb domicili en el polígon industrial de Riba-roja de Túria, sector 13, carrer 14, parcel·la 52 de Riba-roja de Túria, València.
  
València, 10 de novembre de 2003.- El president de la Junta Arbitral de Transports: Ramón Escrig Moreno.